

**ANUNȚ DE RECRUTARE**

**AGENȚIA PENTRU DEZVOLTARE REGIONALĂ SUD-MUNTENIA ORGANIZEAZĂ, ÎNCEPÂND CU DATA 5 SEPTEMBRIE 2024, CONCURS PENTRU OCUPAREA A 10 POSTURI, ÎN AFARA ORGANIGRAMEI, DE EXPERT EVALUATOR FINANCIAR, LA SEDIUL CENTRAL DIN MUNICIPIUL CĂLĂRAȘI. CONTRACTELE INDIVIDUALE DE MUNCĂ VOR FI CU TIMP PARȚIAL DE 4 ORE/ZI, PE DURATĂ DETERMINATĂ DE 5 LUNI DIN MOMENTUL ANGAJĂRII, IAR ACTIVITATEA SE VA DESFĂȘURA ÎN REGIM DE TELEMUNCĂ**

**1.** Cerințe obligatorii pentru ocuparea postului:

* Studii superioare absolvite cu diplomă de licență sau echivalent în ramura de știință: științe economice (conform Nomenclatorului domeniilor și al specializărilor/programelor de studii universitare și a structurii instituțiilor de învățământ superior). Pentru diplomele universitare care nu-și găsesc corespondența în nomenclatorul precizat mai sus, candidatul va justifica îndeplinirea cerinței, prin raportare la prevederile legale in vigoare la data începerii studiilor respective;
* Minim 3 ani experiență profesională după finalizarea studiilor universitare
* Experiența specifică în cadrul a minim 1 proiect în care a desfășurat următoarele activități:
* implementare/ consultanță în implementare/ asistență tehnică în implementare/ supervizare/ dirigenție de șantier din punct de vedere al aspectelor economico- financiare (inclusiv analiza cost beneficiu și/sau verificare plan de afaceri)

**SAU**

* evaluare de proiecte din punct de vedere al aspectelor economico-financiare (inclusiv analiza cost beneficiu și/sau verificare plan de afaceri.
* Capacitatea de a lucra în echipă;
* Capacitatea de a gestiona un volum variabil de muncă și de a respecta termenele stabilite

**Alte cerințe:**

* Candidații trebuie să respecte obligațiile în materie de conflict de interese prevăzute de OUG 66/2011, cu modificările și completările ulterioare.

**2.** Dosarele de înscriere se transmit online la adresa de e-mail: [resurseumane@adrmuntenia.ro](mailto:resurseumane@adrmuntenia.ro) sau se depun la sediul central al ADR Sud-Muntenia până la data de 3 septembrie, ora 17.00

**3.** Concursul constă în susținerea unui interviu. Interviurile se susțin începând cu data de 5 septembrie 2024,ora 10.00 la sediul central al ADR Sud-Muntenia din municipiul Călărași.

**4.** Persoane de contact : Topîrceanu Nicoleta, e-mail: [nicoleta.topirceanu@adrmuntenia.ro](mailto:nicoleta.topirceanu@adrmuntenia.ro) și Mâțu Ioana, șef birou resurse umane, e-mail: [resurseumane@adrmuntenia.ro](mailto:resurseumane@adrmuntenia.ro), tel 0242-331769 sau 0728-026.708.

**5.** Anunțul, bibliografia și celelalte documente necesare înscrierii la concurs pot fi consultate pe website-ul ADR Sud-Muntenia, la adresa [www.adrmuntenia.ro](http://www.adrmuntenia.ro).